钦定古今图书集成/明伦汇编/氏族典/第302卷 > 梁季珌
## 钦定古今图书集成/明伦汇编/氏族典/第302卷 > 梁季珌

按《万姓统谱》：“季珌字饬父，丽水人。以父荫奉祠，历江
淮铸钱司干办公事，通判湖州，知信、光二州、荆湖提
举，寻除淮南路转运判官兼淮东提刑。所在有政声，
淮东使客所由，漕寄特重。季珌知权臣激于求者之
越次，特阅班簿，取资历深而积用著者𢌿之。寻加直
秘阁，再转为太府卿，除尚书户、吏二部侍郎兼敕令”
所详定官。所至一室萧然，惟图史是娱。杨简为世名
儒，不妄交友，闻季珌曰：“吾未见约于自奉，诚于求去
者。”遂款门求见。其为人所敬慕者如此。